‘ઈન્ડિયા ટુડે’ સાથેની વાતચીતમાં તહરિક-એ-હુર્રિયતના નેતા ગાઝી બાબાએ પણ જણાવ્યું હતું કે કાશ્મીર ખીણને ભડકે બાળવા માટેનું વળતર આર્થિક સ્વરૂપે આવે છે. સ્થિતિ સ્ફોટક રહેશે. હડતાળ ચાલુ રહેશે. વિરોધ કૂચો નીકળતી રહે, કોઈને દુકાન ખોલવાની મંજૂરી આપવામાં નહીં આવે. વાહન વ્યવહાર ઠપ કરી દેવામાં આવશે. આ કડીમાં નઈમ ખાને જણાવ્યું હતું કે જો રૂ. ૩૦૦થી રૂ. ૪૦૦ કરોડ વધુ મોકલવામાં આવે તો કાશ્મીર ખીણમાં અશાંતિ વધુ ત્રણ મહિના સુધી લંબાવી શકાશે. થાકની અસર ન જણાય તે માટે હજુ અમારે વધુ ઝંડા સળગાવવા પડશે.